Eufemism

Eufemism ehk peitesõna on mahendav väljend või sõna, mida kasutatakse ebasündsa või teatavas situatsioonis sobimatuks peetava sõna või väljendi asemel."Eufemism". Eesti keele seletav sõnaraamat. Vaadatud 28. november 2016. 

Eufemismi antonüüm on düsfemism, mis on kas solvava tähendusega või irooniline peitesõna või -väljend."Tabusõnad ja eufemismid". Eesti keele käsiraamat. Vaadatud 28. november 2016.

Sõna "eufemism" tuleneb vanakreeka sõnast  (eufemia), mis tähendab "heaendeliste sõnade kasutust", mis omakorda tuleneb vanakreeka sõnatüvedest eû () ehk "hea, hästi" ning phḗmē (φήμη) ehk "prohvetlik kõne; kuulujutt, jutt".Henry George Liddell, Robert Scott, A Greek-English Lexicon, on Perseus Eufemism viitas heaendeliste sõnade kasutamisele halvaendeliste sõnade asemel."Euphemism". Online Etymology Dictionary. Vaadatud 16. november 2016.

 Kasutamise põhjused 
Eufemisme saab kasutatakse koomilise efekti eesmärgil või selleks, et sõna või väljendi tõelist tähendust hajutada või varjata. Eufemisme kasutatakse ka vandumise vältimiseks või tabuks peetavatest teemadest (näiteks seks, väljaheited, surm) n-ö viisakamal moel rääkimiseks.

Ajalooliselt kasutati eufemisme rohkesti küttimisel ja kalastamisel, et saaklooma mitte eemale peletada. Eufemistlikud on ka näiteks edu soovimise ütlused nagu "Kivi kotti!" (jahi- või kalamehele) ning uuemal ajal levinud "Nael kummi!" (autojuhile) ja "Head põrumist!" (eksami sooritajale).

Sündsuse ja heade kommete nõuded on kaasa toonud varjatud kehaosade ja suguakti kirjeldavate sõnade vältimist ja/või nende asemele viisakamate väljendite otsimist. Näiteks perse asemel pee, nimetamata koht, pehme koht, tagumik, taguots, tagument, tagumentum, patarei, kannikad, ahter, istumine, istmik, lastekeelsed pepu, tussu. Anatoomia ja füsioloogia valdkondades on kasutatud ladinakeelseid sõnu.

Ka tänapäeval, kus eufemismide vajadus tulenevalt ebausklikusest on vähenenud, esineb rohkelt eufemisme. Näiteks poliitikas konstruktiivne lähenemine (hrl tähenduseta), konkreetse Rootsi esindaja asemel ebamäärane ühe Skandinaavia riigi esindaja, vaesuspiiri asemel toimetulekupiir; majanduses raha või summade asemel vahendid, hindade tõstmise asemel hindade korrigeerimine; pedagoogikas kooli poolelijätjad asemel kontingendi kadu.

 Moodustamisviisid 
 Perifraas ehk ümberütlus 
Näiteks joodiku asemel alkoholilembene mees (või naine); purjus asemel ebakaine, ebakaines olekus, alkoholijoobes, kaaluta olekus; prostituutide asemel kompleksivabad tüdrukud, sekstöötajad, müüdava armastuse preestrinnad; kukkus asemel võttis maaga kontakti; korvpallur sõimas kohtuniku läbi asemel korvpallur kasutas kohtuniku suhtes verbaalseid mõjutusvahendeid.

 Üldisem või ebamäärasem sõna täpse otseütleva asemel 
Näiteks on rase asemel kannab, on sedapsi või perifraasid ootab peenikest peret, on käima peal, on palli alla neelanud; WC asemel kus keiser jala käib, hea koht; laiskuse asemel viitsimatus.

 Võõrsõna omasõna asemel 
Näiteks peenis, ekskremendid.

 Lühendis 
Näiteks ell, p... või pee.

 Moonutis 
Näiteks slängisõnad pelts, pelta, peller (< peldik), kemps, kemmer, kemmergiine (< kemmerg).

 Levinumad näited 
Eufemism(id)Sõna(d) või fraasid, mille kasutamist välditakseTäiskasvanute meelelahutusPornograafiaSiitilmast lahkumine, viimse tunni saabumine, teise ilma rändamine, igavesse unne jäämineSurmSeeniorPensionär, vanur, vanainimeneArmatsema, "seda" tegema, ühtima, õrnusi jagama, täiskasvanute asja tegema, voodilinu kortsutamaSeksima, seksuaalvahekord

 Viited 

Kategooria:Keeleteadus